
ศิลปิน : ติ๊ก ชิโร่
คำร้อง / ทำนอง : มนัสวิน นันทเสน (ติ๊ก ชิโร่)
เจ้าของลิขสิทธิ์ : มูลนิธิการจัดการทรัพยากรอย่างยั่งยืน (มูลนิธิ 3R)
วัตถุประสงค์ของการจัดทำเพลง
1. เพื่อกระตุ้นจิตสำนึกของคนไทยต่อการจัดการขยะ ซึ่งถือเป็นปัญหาด้านสิ่งแวดล้อมของประเทศ
2. เพื่อให้เนื้อเพลงซึมซับ สร้างความรู้ ความเข้าใจต่อการจัดการขยะด้วยหลัก 3R
3. เพื่อให้เพลงเป็นเพลงหลักของประเทศในการรณรงค์ และเผยแพร่การจัดการขยะด้วยหลัก 3R อย่างกว้างขวาง
วัตถุประสงค์ของเนื้อเพลง
1. เพื่อรวมพลังอาสาของคนในชาติต่อการจัดการปัญหาขยะของประเทศด้วยหลัก 3R
    (3 อาร์สา – พลังอาสาจัดการขยะ)
2. ชี้ให้เห็นว่าขยะ ไม่ใช่ ขยะอีกต่อไป แต่เป็นสิ่งที่มีค่า ถ้ารู้จักคัดแยก
“เพลง 3 อาร์สา – พลังอาสาจัดการขยะ ถูกจัดทำขึ้นเพื่อรวมพลังอาสาของคนในชาติต่อการจัดการปัญหาขยะของประเทศด้วยหลัก 3R (Reduce – การลดการใช้, Reuse – การใช้ซ้ำ, Recycle – การนำกลับมาใช้ใหม่) และชี้ให้เห็นว่าขยะ ไม่ใช่ ขยะอีกต่อไป แต่เป็นสิ่งที่มีค่า ถ้ารู้จักคัดแยก”
เนื้อเพลง :
ขยะเป็นเงินเป็นทอง ขยะเป็นเงินเป็นทอง
ขยะมีค่าถ้ารู้แยก ขยะมีค่าถ้ารู้แยก
ใครจะอาสามาทางนี้
ใครจะอาสามาทางนี้
ใครจะอาสามาทางนี้ นี้นี้ นี้นี้
ใครจะอาสา ยกมือขึ้น
ใครจะอาสา ยกมือขึ้น
ใครจะอาสายกมือ ยกมือ ยกมือขึ้น
เกิดมาทั้งที ทำดีซะหน่อย
มาลดขยะ ไม่ให้โลกร้อน
ทำดีวันนี้ดีถึงลูกหลาน
ขยะเพิ่มขึ้นปีละหลายล้านล้าน (จะล้นโลกมั้ยเนี่ย)
ต้นน้ำคือเราสร้าง กลางน้ำคือเราใช้
ปลายน้ำคือทิ้งไป สัตว์ป่วยล้มตาย
โอ๊ย.....ขยะมันเยอะได้ยังไง
เรามีปัญหา ขยะกระทบกับสิ่งแวดล้อม
โอ๊ย.....แล้วใครจะชดใช้
ขยะลุกลามลงสู่ทะเล

* 3 อาร์สา (ขยะมีค่า) รีไซเคิล รียูส รีดิวซ์ ยังไง (ขยะเป็นทอง)
เก็บขยะเอามาใช้ใหม่
เปลี่ยนเป็นเงินได้สบาย
3 อาร์สา (ขยะมีค่า) รีไซเคิล รียูส รีดิวซ์ ยังไง (ขยะเป็นทอง)
เก็บขยะเอามาใช้ใหม่
เปลี่ยนเป็นเงินได้สบาย
รีไซเคิล รีไซเคิล เปลี่ยนแปลงเป็นของใหม่
รียูส รียูส เอากลับมาใช้ซ้ำ
รีดิวซ์ รีดิวซ์ ลดการสร้างขยะ
3อาร์3อาร์3อาร์สา
ดู๊ ดู๊ ดู่ ดู่ ......................
ช่วยกันเก็บขยะ มาช่วยกันคัด และแยกขยะ
ช่วยกันเก็บขยะ มาช่วยกันคัด และแยกขยะ (ขยะมีค่า.....)
ถังสีเหลืองมีขยะที่กลับมาใช้ใหม่ โลหะ ไม้ แก้วกระดาษ และพลาสติก
สีน้ำเงินทิ้งขยะย่อยยาก ถุงขนม โฟม ฟอยล์ ผ้าอ้อมสำเร็จรูป
สีเขียวทิ้งขยะย่อยสลาย พืชผัก ผลไม้ กุ้งหอย ปูปลา
สีแดงทิ้งขยะอันตราย มีหลอดไฟและแบตเตอรี่ ยาฆ่าแมลง
(ซ้ำ)
เผยแพร่ : นางสาวศิริลักษณ์ สิกขะบูรณะ
ส่วนสื่อสารองค์กร
กระทรวงวิทยาศาสตร์และเทคโนโลยี
โทรศัพท์ 0 2333 3700 ต่อ 3728 - 3732 โทรสาร 0 2333 3834
e-mail : pr@most.go.th
Facebook : sciencethailand
Call Center กระทรวงวิทยาศาสตร์และเทคโนโลยี โทร.1313
                                            mv 3 อาร์สา - ติ๊ก ชิโร่

